cyanic-selkie/wikianc huggingface dataset:
Տուրկուեն
Տուրկուեն (Tourcoing), համայնք Ֆրանսիայում, Նոր-Պա-դը-Կալե երկրամաս, Նոր դեպարտամենտ, Լիլ շրջան, Տուրկուեն-1 և Տուրկուեն-2 կանտոններ։ Բնակչության թվաքանակով երրորդը դեպարտամենտում, գտնվում է Բելգիայի հետ սահմանին, Լիլից 11 կմ հեռավորության վրա։
Բնակչությունը կազմում է 92 018 մարդ (2011)։
Պատմություն
Առաջին անգամ քաղաքը հիշատակվել է 1080 թվականին, 1130 թվականին քաղաքում կառուցել է Սբ. Վեդաստի եկեղեցին։ 15-րդ դարում Տուրկուենը արդեն համարվում էր խոշոր ֆլանդիրական ջուլհակության կենտրոն։ 1668 թվականին քաղաքը պատկանում էր Հաբսբուրական Նիդերլանդներին։ 1491 թվականին Մաքսիմիլիան կայսրը Տուրկուենում ստեղծել է ամենամյա տոնավաճառ։ 1794 թվականի մայիսի 18-ին Տուրկուենի տակ հեղափոխական ֆրանսիացիները Մորոի գլխավորությամբ ջախջախեցին ավստրիացիներին և անգլիացիներին ։ 19-րդ դարում հին Սբ. Վեդաստի եկեղեցու տեղում կառուցվել է վիթխարի Սբ. Քրիստափորի եկեղեցին, հյուսիսային Ֆրանսիայի ամենագեղեցիկ կառույցներից մեկը։ 1906 թվականին միջազգային տեքստիլ արդյունաբերության ցուցահանդես անց կացնելու առթիվ կառուցվել է առևտրա-արդյունաբերական պալատի շենք բեֆրուայով։ Նաև հետաքրքրություն են առաջացնում քաղաքապետարանի շենքն ու բուսաբանական այգին։
Տնտեսություն
Անգործության մակարդակ (2011) - 21,3 % (Ֆրանսիան ամբողջությամբ - 12,8 %, Նոր դեպարտամենտ - 16,3 %). Միջին տարեկան եկամուտը 1 մարդու համար, եվրո (2011) - 17 679 (Ֆրանսիան ամբողջությամբ - 25 140, Նոր դեպարտամենտ - 22 405)
Վարչություն
2014 թվականից Տուրկուեն քաղաքի վարչությունը գլխավորում է Ժողովրդական շարժման միությունը։
Ծանոթագրություններ
Կատեգորիա:Ֆրանսիայի բնակավայրեր
Ֆտորաջրածնական թթու
Ֆտորաջրածնական թթու, ֆտորաջրածնի (HF) ջրային լուծույթը այլ անվանումը` պլավիկյան թթու ։
Համեմատաբար թույլ թթու է։ Առաջացնում է ազեոտրոպ խառնուրդ, որը պարունակում է 38,26% HF։ Եռման ջերմաստիճանը՝ 112.5 °C, խտությունը՝ 1138 կգ/մ3։ Օքսիդների, հիմքերի, կարբոնատների և այլ նյութերի հետ առաջացնում է ֆտորիդներ։
Օգտագործվում է որպես լուծիչ, ապակու կետագծման, մետաղյա ձուլվածքից ավազի հեռացման համար, ինչպես նաև մի շարք մետաղների կորզման տեխնոլոգիայում, մասնավորապես ալյումինի արտադրությունում։
Ֆտորաջրածնական թթուն դասվում է թունավոր նյութերի դասին, ունի թույլ թմրամիջոցային ներգործություն, օրգանիզմում հայտնվելու դեպքում կարող է առաջացնել արյան, նյութափոխանակության օրգանների թունավորում, նաև կարող է վնասել թոքերը։ Դասվում է շրջակա միջավայրի համար երկրորդ կարգի վտանգավոր նյութերի մեջ ։ Խիտ պլավիկյան թթուն (ավելի քան 60 % HF) կարող է պահպանվել և տեղափոխվել երկաթյա տարաների մեջ, ապակին կարող է քայքայել։ Լաբորատոր պայմաններում պահպանվում է թեֆլոնե, պոլիէթիլենային և այլ պլաստմասսե տարաներով։
Պլավիկյան թթուի սահմանային թույլատրելի կոնցենտրացիան (ՍԹԿ).
Ծանոթագրություններ
Կատեգորիա:Հալոգենաջրածիններ Կատեգորիա:Ծայրահեղ վնասակար նյութեր Կատեգորիա:Ֆտորիդներ Կատեգորիա:Անօրգանական թթուներ
Տիգրան Հայրապետյան
Տիգրան Արտյուշայի Հայրապետյան, հայ քաղաքագետ, լրագրող, միջազգայնագետ-վերլուծաբան։
Կենսագրություն
Ծնվել է 1964 թվականի մարտի 18-ին Երևանում, Հայկական ԽՍՀ։ Աշխատել սկսել է 16 տարեկանից։
Ավարտել է ԵՊՀ արևելագիտության ֆակուլտետի արաբագիտության բաժինը։ Ավարտել է Հաբիբ Բուրգիբի անվան Կենդանի լեզուների թունիսյան ինստիտուտը։ Արցախյան շարժման ուսանողական առաջնորդներից մեկն էր։
Գլխավորել է Երևանում իր կողմից հիմնված քաղաքական և միջազգային հետազոտությունների կենտրոնի աշխատանքը։ 1991 թվականից Տիգրան Հայրապետյանի հրապարակախոսական հոդվածները և վերլուծաբանական նյութերը կանոնավորապես տպագրվում էին Հայաստանի և Եվրոպայի մամուլում։
Մահ
1999 թվականի մարտի 9-ին Տիգրան Հայրապետյանը մահացել է ավտովթարի պատճառով (ողբերգական զուգադիպությամբ՝ իր մայրիկի ծննդյան օրը)։ 1999 թվականի մայիսի 9-ին Երևանի Քանաքեռ-Զեյթուն վարչական շրջանի առաջին ատյանի դատարանը Տիգրան Հայրապետյանին վրաերթի ենթարկած (որի արդյունքում ստացած վնասվածքներից նա մահացել է հիվանդանոցում) Անդրանիկ Մաշակարյանին մեղավոր է ճանաչել և դատապարտել 4 տարվա ազատազրկման ընդհանուր ռեժիմի գաղութում։
Ծանոթագրություններ
Կատեգորիա:Վրաերթի զոհեր Կատեգորիա:Հայ քաղաքագետներ Կատեգորիա:Հայ միջազգայնագետներ Կատեգորիա:Հայ վերլուծաբաններ Կատեգորիա:Հայաստանում սպանված լրագրողներ Կատեգորիա:Հայ լրագրողներ Կատեգորիա:ԵՊՀ արևելագիտության ֆակուլտետի շրջանավարտներ
Դե լա Վիլլ թատրոն
Թատրոնի պատմություն
Դե լա Վիլլ թատրոնը կառուղվել է 1862 թվականին, ֆրանսիացի ականավոր ճարտարապետ Գաբրիել Ժան Անտուան Դավիթ նախագծով Ժորժ Օսմանի համար, ով հայտնի է որպես բարոն Օսման։ Թատրոնը կառուցվել է Շատլե թատրոնի առջևում, Փարիզի հենց սրտում գտնվող համանուն հրապարակում։
1871 թվականին, երբ Պրուս-Ֆրանսիական պատերազմի ժամանակ Փարիզը շրջապատված էր գերմանացիների կողմից, թատորնը ավերվել էր։ Բայց արդեն երեք տարվա ընթացքում այն վերականգնվել է։ Տարբեր թվականներին թատրոնը փոխել են իր անվանումը։ 1898 թվականին այն ստացել է «Ազգերի թատրոն» անվանումը ։
1949 թվականին թատորնը կրեց Սառա Բեռնարի անունը, ով անձնվիրաբար աշխատել էր դրա վրա։
1968 թվականին թատրոնը հրաժարվել է սովորական թատերական բեմադրություններից և դարձել է պարարվեստի թատրոն, հրաժարվելով Սառա Բեռնարի անվան թատրոն անվանումից ։
Ժան Մերկյուրի (Jean Mercure) գլխավորությամբ, ով 1985 թվականին փոխարինել է Ժերար Վիոլետին (Gérard Violette), պարը կենտրոնական տեղ է զբաղեցրել թատրոնում։
1990 թվականին հեղինակություն է վայելել ֆրանսիական նոր պարի դպրոցը, որի ներկայաուցիչնեչը գրավել են հանդիսատեսին հրաշալի յուրօրինակ հումորով, անկանխատեսելի ճկունությամբ, անսովոր կերպարներով։ Այդ ժամանակ բելգիացի, անգլիացի, հոլանդացի պարուսույցներ և գերմանական ժամանակակից պարի Պին Բաուշ խմբի համագործակցության շնորհիվ՝ Դե լա Վիլլ թատրոնը մեծ հեղինակություն է ձեռք բերել Եվրոպայում։ Իր հաջողության ահմար թատրոնը մեծապես պարտական է «Վուպերտալի տիկինը» ներկայացմանը, որի պրեմիերան կայացել է Դե լա Վիլլ թատրոնում, որն ունի տեխնիկականն մեծ հնարավորություններ։
Արտաքին հղումներ
Կատեգորիա:Ֆրանսիայի մշակույթ Կատեգորիա:Ֆրանսիայի թատրոններ Կատեգորիա:Թատրոններ այբբենական կարգով Կատեգորիա:1862 կառուցումն ավարտված թատրոններ
Վիեննայի պաշարում (1529)
Վիեննայի 1529 թվականի պաշարում, Օսմանյան կայսրության՝ Ավստրիայի մայրաքաղաք Վիեննան գրավելու առաջին փորձ։ Պաշարման ձախողված փորձը հանգեցրեց թուրքերի դեպի Կենտրոնական Եվրոպա արշավանքների ժամանակավորապես դադարի, այնուամենայնիվ, դեռևս 150 տարի ընդհարումներ և բախումներ տեղի ունեցան, որոնք ավարտվեցին իրենց գագաթնակետին հասան 1683 թվականին, երբ տեղի ունեցավ Վիեննայի ճակատամարտը ։
Նախաբան
1526 թվականի օգոստոսին սուլթան Սուլեյման I-ը Մոհաքսի ճակատամարտում ջախջախեց հունգարական թագավոր Լյուդովիկ II Յագելոնին։ Դրանից հետո թուրքերի իշխանության տակ է հայտնվում Հունգարիայի հարավային մասը։ Սակայն Սրբազան Հռոմեական կայսրության կայսր Կառլ V-ի եղբայրը՝ Ավստրիայի էրցհերցոգ Ֆերդինանդ I Հաբսբուրգը, հունգարական գահի նկատմամբ իր հավակնություններն է ներկայացնում։ Նրա կինը՝ Աննան, հանդիսանում էր սպանված անժառանգ Լյուդովիկ II-ի հարազատ քույրը ։ Այնուամենայնիվ, Ֆերդինանդին հաջողվեց ճանաչում ստանալ միայն Հունգարիայի արևմտյան մասի նկատմամբ։ Երկրի հյուսիս-արևելքում Ֆերդինանդին հակառակորդ հայտնվեց՝ Յանոս Զապոլիան, ում Սուլեյման I սուլթանը ճանաչեց Հունգարիայի թագավոր և իր վասալ։ Ֆերդինանդ I-ը նույնպես հռչակվեց Հունգարիայի թագավոր, և գրավեց Բուդուն, հետագա երկու տարիների ընթացքում թուրքերը ետ գրավեցին նրա կողմից գրավված հունգարական բոլոր տարածքները ։
Սուլթանի նվաճողական պատրաստությունները
1529 թվականի գարնանը Սուլեյմանը Բուլղարիայում կազմավորում է հզոր բանակ։ Նա մտադրված էր Հունգարիան վերցնել իր լիակատար վերահսկողության տակ և թուլացնել Հաբսբուրգ եղբայրների ուժերը։ Նրա զորքերի թվաքանակը կազմում էր մոտավորապես 120.000: Բացի ենիչերական գնդերից, օսմանյան բանակի կազմում ընդգրկվեցին նաև մոլդովական և սերբական զորամասերը։ Սուլեյման առաջինի բանակի հրամանատարությունն իր վրա վերցրեց անձամբ սուլթանը, իսկ ապրիլին իր վեզիր, նախկին հունական ստրուկ Իբրահիմ փաշային նշանակեց թուրքական բանակի հրամանատար (սերասկյար) և սուլթանի անունից հրամաններ արձակելու լիազորություններ տվեց  ։
1529 թվականի մայիսի 19-ին թուրքական զորքերը դուրս եկան արշավանքի, սակայն հենց ամենասկզբից իրադրությունը իրենց դեմ էր։ Այդ գարնանը առավել հորդառատ անձրևներ էին գալիս։ Բուլղարիայում սկսվեց ջրհեղեղ, և ջուրը փակեց ճանապարհները։ Ցեղի մեջ թաղվեցին բազմաթիվ հրանոթներ և ուխտեր, որոնք ստիպված թողեցին նույն տեղում  ։
Օգոստոսի 6-ին թուրքերը մտան հունգարական տարածք։ Օգոստոսի 18-ին սուլթանի մոտ է գալիս Յանոս Զապոլիան։ Նա հաստատեց իր ենթակայությունը սուլթանին և օգնեց նրան ավստրիացիներից վերցնել մի քանի ամրոց։ Արդեն սեպտեմբերի 8-ին թուրքերը գրավեցին Բուդուն  ։
Ավստրիացիների պաշտպանվողական պատրաստությունները
Թուրքական զորքերի առաջխաղացմանը զուգահեռ Վիեննայի կայազորը պատրաստվում էր պաշարման։ Ավստրիացիները գիտեին, որ թուրքերն իրենց չեն խնայի։ Նրանք այդ համոզմունքին էին հանգել այն բանից հետո, երբ թուրքերը կոտորել էին Բուդայի ամբողջ ավստրիական կայազորը։ Ֆերդինանդ I-ը շտապ կարգով մեկնեց Բոհեմիա և օգնության խնդրանքով դիմեց իր եղբորը՝ Կառլ V-ն։ Սակայն վերջինը Ֆրանսիայի դեմ վարում էր ծանր պատերազմ և չէր կարող Ֆերդինանդին էական օգնություն ցուցաբերել։ Կառլ հինգերորդը եղբորը տրամադրեց մի քանի իսպանական հեծելազորային զորամասեր ։
Ուելվա (պրովինցիա)
Ուելվան պրովինցիա է հարավային Իսպանիայում՝ Անդալուսիա ինքնավար համայնքի արևմտյան մասում։ Պրովինցիան սահմանակից է Պորտուգալիային, Բադախոսի, Սևիլյայի, Կադիսի պրովինցիաներին և Ատլանտյան օվկիանոսին։ Պրովինցիայի կենտրոնը Ուելվա քաղաքն է։ Տարածքը կազմում է 10,148 կմ², Բնակչությունը՝ 483,792 մարդ (2005), որոնցից 30% -ը բնակվում է մայրաքաղաքում, և բնակչության խտությունը կազմում է 47,67 քառ կմ։ Այն պարունակում է 79 մունիցիպալիտետ։
Վիեննայի պաշարում (1529)
Պաշարում
Սեպտեմբերի վերջին օսմանյան բանակը մոտեցավ Վիեննայի պարիսպներին։ Սակայն թուրքերի դրությունը այնքան էլ լավ չէր։ Եվրոպական բնությունը նրանց դեմ էր։ Բալկանյան թերակղզով դեպի Ավստրա տանող ճանապարհին թուրքերը կորցրեցին մեծ քանակությամբ ծանր հրետանի, որոնք նախատեսված էին Վիեննայի պարիսպների ոչնչացման համար։ Բազմաթիվ գետեր դուրս էին եկել հունից, և ճանապարհները ողողվել էին ջրով։ Սպառազինությունը խրվում էր ցեղերի մեջ և խորտակվում ճահիճներում։ Սատկեցին հարյուրավոր ուխտեր, որոնք տեղափոխում էին զենք, զինամթերք և սպառազինություն ։
Ուելվա (պրովինցիա)
Տնտեսությունը հիմնված է գյուղատնտեսության և հանքարդյունաբերության վրա։ Հայտնի Ռիո Տինտո հանքերը աշխատել են սկսած Մ․թ․ա 1000 թվականից և եղել են Հռոմեական կայսրության համար պղնձի հիմնական աղբյուրը։ Որպես հնագույն հանքարդյունաբերության ապացույց, հռոմեական հանքերում հայտնաբերվել են տասնվեց միլիոն տոննա հռոմեական կավ։ 1873 թվականին բրիտանական ընկերությունները վերսկսեցին խոշոր հանքարդյունաբերությունը։
Պրովինցիայում են գտնվում Պալոս դե լա Ֆրոնտերան և Մոգերան, որտեղ Քրիստափոր Կոլումբոսը 1492 թվականին սկսել է իր առաջին ճանապարհորդությունը։ Պրովինցիան կիսում է Դոնյանա ազգային պարկը։
Զբոսաշրջություն
Պրովինցիայի հետաձգված զբոսաշրջային զարգացումը թույլ է տվել ավելի լավ քաղաքային պլանավորում, քան իսպանական ափին գտնվող այլ մարզերում։ Իսլանտիլյան և Իսլա Կանելան այս փորձի օրինակն են։ Թեև փոքր մասշտաբներով այլ շրջանների համեմատ, քաղաքային ճնշումը շարունակվում է։ Նախորդ զարգացումները, որոնք քիչ պլանավորում են ունեցել, մինչև վերջին ժամանակները Էլ Ռոմպիդոն, Էլ Պորտիլը, Մասագոնը և Մատալասանասն են։
Թեև Պունտա Ումբրիան ամառային զբոսաշրջության ժողովրդավարացման գործընթացից հետո, սկսեց քաղաքային զարգացումը, քանի որ մոտ էր մայրաքաղաքին և լողափին։ Ներկայիս զարգացման համար զբոսաշրջությունն անխուսափելի էր։ Այլ տուրիստական ​​գոտիներն են՝ Նուևո Ումբրիան, Նուևո Պորտիլը, Պունտա դել Մորալը, Լա Անտիլան և Ուրբասուրը։ Մարիսմաս դե Իսլա Կրիստինան պաշտպանված բնական արգելոցներ են։
Կանաչ էլեկտրականություն
Ուելվան ունի 388 մեգավատտ հզորության քամու ուժգնություն, 68 ՄՎտ կենսազանգվածը և 66 ՄՎտ արեւային էներգիա ։ 220 կիլովոլտանոց էլեկտրահաղորդման գիծը կառուցվել է հիմնական ցանցին հզորություն ուղարկելու, ինչպես նաև Իսպանիայի և Պորտուգալիայի միջև կապերի բարելավման համար ։
Վիեննայի պաշարում (1529)
Պաշարում
Արդյունքում, թուրքական բանակը Վիեննա հասավ զգալիորեն թուլացած։ Թուրքերի շրջանում տարածված էին հիվանդություններ, և բազմաթիվ զինվորներ ի վիճակի չէին կռվել։ Եվ այնուամենայնիվ, Իբրահիմ փաշան, կանգնելով Վիեննայի մոտ, պաշարյալների մոտ ուղարկեց ճոխ հագնված երեք եվրոպացու, որպեսզի նրանց համոզեն քաղաքը հանձնել։ Որպես պատասխան՝ Զալմի կոմս Նիկլասը փաշային ուղարկեց երեք ճոխ հագնված մուսուլման առանց որևէ առաջարկի, ինչն արդեն պատասխան էր հանդիսանում ։
Փոխադարձ առաջարկներից հետո պաշարումը սկսվեց։ Թուրքական հրետանին սկսեց փորձել քանդել պարիսպները, սակայն թուրքական հրետանավորները այդպես էլ չկարողացան որևէ էական վնաս հասցնել ավստրիական հողե ամրություններին։ Նույնիսկ թուրքերի նետաձիգները չկարողացան որևէ լուրջ վնաս հասցնել ավստրիացիներին։ Դեպի քաղաք տանող ուղիներ բացելու կամ ստորգետնյա ականապատ թունելներ փորելու փորձերընույնպես ունեցան լիակատար ձախողում։ Պաշարյալնեերը մշտապես կազմակերպում էին հանկարծակի գրոհներ և փլուզում էին փորված խրամատներն ու թունելները։ Այդպիսի գրոհներից մեկի ժամանակ ավստրիացիներին քիչ էր մնում գերևարել Իբրահիմ փաշային։ Նրանք նաև հայտնաբերեցին և ոչնչացրեցին մի քանի ականապատ երթուղիներ, իսկ հոկտեմբերի 6-ին շուրջ 8.000 եվրոպացիներ քաղաքից դուրս իրականացրեցին հանկարծակի գրոհ և ոչնչացրեցին թուրքերի բազմաթիվ ստորգետնյա ուիներ։ Սակայն նահանջի ժամանակ նրանք նույնպես ունեցան մեծ կորուստներ ։
Հոկտեմբերի 11-ին սկսվեց ուժեղ հեղեղ։ Քաղաքային պարիսպները պայթեցնելու թուրքերի պլանները ամբողջությամբ ձախողվեցին, և նրանց հաղթանակ տանելու շանսերը էականորեն նվազեց։ Սպառվեցին թուրքերի սննդամթերքի պաշարները, աճեց դասալիքների, ինչպես նաև մահացածների և հիվանդների թիվը։ Ծանր վիճակի մեջ հայտնվեցին նույնիսկ ենիչերների զորամասերը ։
Ստեղծված իրավիճակում Իբրահիմ փաշային այլ բան չէր մնում անել, քան նահանջելը։ Հոկտեմբերի 12-ին նա հրավիրեց ռազմական խորհրդի նիստ, որտեղ առաջարկեց կատարել գրոհի վերջին փորձը։ Նա խոստացավ զինվորներին հաջողություն ունենալու դեպքում բարձրացնել նրանց պարգևավճարները։ Սակայն այդ գրոհն էլ հետ շպրտվեց։ Եվրոպական արկեբուզերները (պատրույգավոր չախմախավոր հրացանակիրներ) և պիկինյորները (երկարասուսերավորներ) հեշտությամբ ետ մղեցին գրոհը։ Հոկտեմբերի 14-ի գիշերը պաշարյալներին լսելի դարձան ահասարսուռ ձայներ. թուրքերը նահանջից առաջ կոտորում էին գերիներին ։
Խաղաղության հաստատում
Այն բանից հետո, երբ Ֆերդինանդը համաձայնվեց օսմաններին հանձնել ռազմավարական նշանակություն ունեցող Էստերգոմ ամրոցը, հունիսի 22-ին Սրբազան Հռոմեական կայսրության և Օսմանյան կայսրության միջև կնքվեց խաղաղության համաձայնագիր։ Պայմանագրով Ֆերդինանդը հրաժարվում էր հունգարական թագից՝ պահպանելով միայն Հունգարիայի այն հատվածը, որը գտնվում էր Հաբսբուրգների վերահսկողության ներքո։ Ֆերդինանդը այդ տարածքի համար պարտավոր էր տարեկան 30.000 դուկատ հարկ վճարել։ Ֆերդինանդի և Զապոլիանի տիրույթների շփման գիծը (սահմանը) վերահսկվում էր օսմանների կողմից։ Ավստրիացիների համար հատկապես վիրավորական էր Սրբազան Հռոմեական կայսրության կայսր Կառլ V-ին Մեծ վեզիր Իբրահիմ փաշայի հետ նույն հարթույթունում ներկայացնելը, այլ ոչ թե Օսմանյան պետության ղեկավարի հետ ։
Հետևանքներ
1532 թվականին Սուլեյման I սուլթանը ձեռնարկեց նոր արշավանք։ Սակայն 200.000-անոց օսմանական բանակը շուրջ չորս շաբաթ ծախսեց Կյոսեգ ամրոցի պաշարման համար։ Արշավանքը շարունակելու հնարավորությունը նվազեց, քանի որ շուտով սկսվելու էին ցուրտ եղանակները, և կրկին Վիեննան գրավելու փորձ ձեռնարկելն արդեն անիմաստ էր։ Կայսերական բանակը հավաքվեց Ռեգենսբուրգում, և Կառլ V-ը վերջապես օգնության եկավ եղբորը՝ տրամադրելով 80.000-անոց զորք։ Թուրքերը ստիպված պետք է նահանջեին, բայց այդ ընթացքում նրանք լուրջ ավերածություններ իրականացրեցին Շտիրիայում։
Ֆերդինանդ I-ը կարգադրեց Զալմի կոմս Նիկլասի գերեզմանին տեղադրել հուշարձան։ Նիկլասը վիրավորվել էր թուրքական վերջին գրոհի ժամանակ և 1530 թվականի մայիսի 30-ին մահացել։
Եվրոպայի համար ծանր հետևանքներ ունեցավ թուրքական արշավանքը։ Զոհվեցին տասնյակ հազարավոր զինվորներ և բազմաթիվ խաղաղ բնակիչներ, հազարավոր մարդիկ թուրքերի կողմից գերևարվեցին և վաճառվեցին ստրկության։ Սակայն վերածննդի ժամանակաշրջանը նպատակասլացորեն առաջ էր ընթանում, եվրոպական երկրների հզորությունը մեծացավ, և թուրքերը արդեն չէին կարող դեպի Կենտրոնական Եվրոպայի խորքը շարժվել։
Այնուամենայնիվ, Հաբսբուրգները ստիպված էին 1547 թվականին Օսմանիան Թուրքիայի հետ խաղաղության պայմանագիր ստորագրել, որով Կառլ V-ին «թույլատրվում էր» ղեկավարել Սրբազան Հռոմեական կայսրությունը սուլթան Սուլեյմանի «թույլտվությամբ»։ Բացի այդ, Հաբսբուրգները ստիպված էին որոշ ժամանակ հարկ վճարել թուրքերին։
Ծանոթագրություններ
Կատեգորիա:Վիեննայի պատմություն Կատեգորիա:Օսմանյան կայսրության ճակատամարտեր Կատեգորիա:1529 Կատեգորիա:Ավստրիայի պատերազմներ Կատեգորիա:Սուլեյման I Կատեգորիա:Օսմանյան կայսրության պաշարումներ
Սու Լին (Մեծ Պանդա, ծնվել է 2005 թ.-ին)
Սու Լին Մեծ պանդա է, որը ծնվել է Սան Դիեգո յի կենդանաբանական այգում, 2005 թ.-ի օգոստոսի 2-ին։ Նրա անունը (առցանց հարցման հինգ տարբերակներից մեկն է) նշանակում է «ինչ-որ գեղեցիկ բան» չինարեն ։
Սու Լին 3-րդ ձագն է, որ ծնվել է իր մայր Բայ Յան ից և 2-րդը՝ իր քույր Գաո Գաո յի համար։ Սու Լին ունի մեկ քույր՝ Հուա Մեյ ը։ Իր քույրերի և եղբայրների նման Մեյ Շենգ, Զեն Զեն, Յուն Զի, և Սիյա Լիու քույրերի և եղբայրների նման, Սու Լին բեղմնավորվել է բնական զուգավորման միջոցով։
2010 թ.-ի սեպտեմբերի 24-ին Սու Լինին և իր քույր Զեն Զենին տեղափոխել են Չինաստանի Բիֆենգսիա Պանդա բազա ։
Սու Լինին տեղափոխեցին Հեթոփինգ, որտեղ հուլիսի 7-ին ծնվեցին իր առաջին ձագերը։ Ավելի ուշ, Սու Լին և իր ձագը վերադարձան Բիֆենգսիա, որտեղ նրանք ապրում էին կիսավայրի միջավայրում, «Նոր Լեոպարդ» լեռան անունով մի վայրում ։ Սու Լինի որդին՝ Յուն Հուի ն մահացավ 2015 թ.-ի հունվարին՝ ընդամենը 2 ամիս անց իր չորրորդ ծննդյան օրվանից։
Արտաքին հղումներ
Կատեգորիա:Կենդանական աշխարհ Կատեգորիա:Հայտնի կենդանիներ Կատեգորիա:Արջեր Կատեգորիա:Արջաթիթեռներ Կատեգորիա:Վտանգված տեսակներ Կատեգորիա:Կենդանական աշխարհ ըստ երկրի Կատեգորիա:Կենդանաբանություն
Ռոդոպներ
Ռոդոպներ, Ռոդոպյան լեռներ, գտնվում են Բալկանյան թերակղզում, Բուլղարիայում և Հունաստանում։ Երկարությունը մոտ 240 կմ է, բարձրությունը՝ մինչև 2191 մետր (Դոլյամ Պերելիկ լեռ)։ Կազմված են կրաքարերից, ավազաքարերից, բյուրեղային և հրաբխային ապարներից։ Տարեկան տեղումները 650-1000 մմ են։ Գետերը սահանքավոր են, ունեն հիդրոէներգետիկ մեծ պաշարներ։ Կան ՀԷԿ-երի կասկադներ և ջրամբարներ։ Հարավային լանջերը ծածկված են թփուտներով, մշտադալար կաղնու պուրակներով, հյուսիսային լանջերը՝ կաղնու, հաճարենու և ասեղնատերև անտառներով, 1800-2000 մետրից բարձր՝ մերձալպյան մարգագետիններով ու թփուտներով։ Կան երկաթի, քրոմի, բազմամետաղների հանքավայրեր, հանքային աղբյուրներ, բալնեոլոգիական և կլիմայական առողջարաններ։ Զարգացած է տուրիզմը։
Կատեգորիա:Բուլղարիայի աշխարհագրություն Կատեգորիա:Հունաստանի լեռներ
Ֆրանսիայի ազգային գրադարան
Ֆրանսիայի ազգային գրադարան (Bibliothèque nationale de France, կրճատ՝ BNF), գրադարան Փարիզում, ֆրանսալեզու գրականության ամենահարուստ հավաքածուն աշխարհում։ Եվրոպայի ամենահին գրադարաններից է, Ֆրանսիայի ամենամեծ գրադարանը, աշխարհի ամենամեծ գրադարաններից մեկը։ Գրադարանն ունի 2.700 աշխատակից, որից 2.500-ը աշխատում են շուրջօրյա։
Գրադարանի հիմնական պահոցը գտնվում է Սենայի ձախ ափին՝ Փարիզի 13-րդ շրջանում. այն կրում է Ֆրանսուա Միտտերանի անունը։ Գրադարանի առավել արժեքավոր հավաքածուները՝ ձեռագրերը, հնագիտական արժեք ներկայացնող տարբեր իրերը, պահվում են Ռիշելյե փողոցի պատմական շենքում՝ կառուցված 17-19-րդ դարերում։
Պատմություն
Ֆրանսիայի ազգային գրադարանը Եվրոպայում հնագույններից է։ Այն երկար ժամանակ եղել է Ֆրանսիայի միապետների անձնական սեփականությունը։ Տարբեր ժամանակներում գրադարանն ունեցել է տարբեր անուններ՝ թագավորների, արքայական, ազգային, կայսրական և վերջապես նորից ազգային։
Վաղ շրջանի հավաքածուներ
Դեռևս Պիպին Կարճահասակ արքան ունեցել է ձեռագրեր։ Կառլոս Մեծը Աախենում հիմնել է գրադարան՝ իր ժամանակների համար բավական նշանակալի։ Արքայի մահից հետո, սակայն, այն վաճառվել է։ Լյուդովիկոս 9-րդը կրկին ստեղծում է բավական մեծ գրադարան, որը կտակել է հոգևոր չորս համայնքներին։
16-րդ դար
Լյուդովիկոս 12-րդը Լուվրի գրադարանը տեղափոխում է Բլուա և միացնում այն գրադարանին, որ հիմնել էին իր պապն ու հայրը, Օռլեանի դուքսերը։ Նա ձեռք է բերում նաև Միլանի դքսության հարուստ հավաքածուն, Պետրարկայի գրքերի մի մասը, Լյուդովիկ դե Բրյուժի գրքերի հավաքածուն։ Նրան հաջորդած Ֆրանցիսկ 1-ին արքան արքայական գրադարանին է միացնում իր անձնական գրադարանը։ Նա սահմանում է թագավորական գրադարանի գլխավոր գրադարանավարի, նրա օգնականների, կազմարարաների պաշտոնները։ Գրքերի քանակը համալրելու համար արքան գրքեր է ձեռք բերում ինչպես Ֆրանսիայում, այնպես էլ նրա սահմաններից դուրս. մի քանի կիրթ պալատականների ուղարկելով Իտալիա՝ նա պատվիրում է Հռոմում և Վենետիկում գնել հունական ձեռագրեր կամ դրանց կրկնօրինակները, ինչ որ կարող են հայթայթել։ Ֆրանցիսկոս 1-ինի համար ընթերցելը կյանքի կարևոր մաս է եղել. հաճախ լինելով ուղևորությունների մեջ՝ նա իր հետ վերցնում էր գրքեր։ 1523 թվականին, նրա հրամանի համաձայն, ֆրանսիական բոլոր հրատարակիչները և գրավաճառները պարտադիր կերպով Բլուա պիտի հասցնեին հրատարակված յուրաքանչյուր գրքից մեկական օրինակ՝ անկախ նրանից, թե որ լեզվով է տպագրվել։ 1544 թվականին թագավորական գրադարանը Բլուայից տեղափոխվում է Ֆոնտեբլո։ Այդ ժամանակ գրադարանում հաշվվում էր 1.500 հատոր գիրք. այն ամենահարուստ գրադարաններից մեկն էր Եվրոպայում։ Երկու տարի անց թագավորական գրադարանը բաց է դառնում այցելուների համար։
17-րդ դար
Լյուդովիկոս 13-րդի օրոք գրադարանը արքայի սեփականությունն էր և կոչվում էր «արքայի գրասենյակ» (Cabinet du roi)։ 1622 թվականին տպագրվում է գրադարանի առաջին տեղեկատուն։
Գրադարանը ղեկավարում էր ֆինանսների նախարար Ժան Բատիստ Կոլբերը, ով գրքերի մոլի սիրահար էր և հավաքորդ ։ Նա արտասահման էր ուղարկում գիտնականների, որ ձեռք բերեն նոր գրքեր։ Այդպիսով Ֆրանսիա են բերվում արժեքավոր բազմաթիվ գրքեր, ձեռագրեր Հունաստանից, Եգիպտոսից, Պարսկաստանից, Կոստանդնուպոլսից, Իտալիայից, Պորտուգալիայից, Շվեդիայից և այլ երկրներից ու քաղաքներից։
18-19-րդ դարեր
Լյուդովիկոս 15-րդի գահակալության ժամանակ գրադարանը ձեռք է բերում գրքերի և ձեռագրերի ևս քսան հավաքածու, որոնցից նշանակալից էին Կոլբերի գրադարանը՝ 6.645 հին ձեռագրերով, և եպիսկոպոս Պիեռ Յուեի գրադարանը։ Արևելքի հետ ունեցած առևտրական կապերի զարգացման շնորհիվ՝ գրքեր էին ձեռք բերվում և այնտեղ. այսպես՝ 1723 թվականին հնդկական առևտրական ընկերությունը ուղարկում է չինալեզու մոտ 1.800 գիրք։
Ֆրանսիական մեծ հեղափոխության ժամանակ ազգային կոնվենտի որոշումով գրադարանը ազգայնացվում է։ Ինչպես թագավորական այլ հաստատություններ, այն ևս վերանվանվում է ազգային։ Այս շրջանում գրադարանը անհաշիվ գրքեր է ստանում՝ շնորհիվ շատ վանքերի, արտագաղթած ազնվականների նվիրատվությունների։ Դրանցից ակնառու էին Սեն-Ժերմեն դե Պրե աբբայության, Սորբոնի հավաքածուները։ Նշանակալից էր ֆրանսիացի զորավար Շառլ Լաբեդուայերի ՝ 10.000 գրքից բաղկացած հավաքածուն, որ վերաբերում էր ֆրանսիական հեղափոխությանը, Վոլտերին (1996 հատոր), Միշել դը Մոնտենին (1440 հատոր)։
1854 թվականից հետո գրադարանի աճող ֆոնդը պահանջում էր նոր շինություններ։ Ֆրանսուա Մանսարի նախագծով 17-րդ դարում կառուցված գլխավոր մասնաշենքի մոտ 1868 թվականին Անրի Լաբրուստի նախագծով կառուցվում է նոր շենք։ Լաբրուստի մահից հետո շինարարական աշխատանքները չեն ընդհատվում. հետագայում կառուցվում են Մեծ աստիճանը և Օվալաձև սենյակը՝ ըստ Ժան-Լուի Պասկալի նախագծի։
20-րդ դար
Գրադարանի համալիրը, որն իրենից ներկայացնում է բացված գրքի տեսքով բազմահարկ 4 շենք, կառուցվել է Սենայի ձախ ափին Դոմինիկ Պերոյի նախագծով։ Անհրաժեշտ ստորգետնյա պահոցների շինարարության ընթացքում այնքան հող է տեղափոխվել, ինչքան անհրաժեշտ կլիներ ատոմային էլեկտրակայանի կառուցման դեպքում։
21-րդ դար
Գրքերի թվայնացման հնարավորությունը բացահայտելուց հետո Ֆրանսիայի ազգային գրադարանը աշխարհում առաջիններից մեկը թվայնացրեց առավել պահանջված ֆոնդերը՝ տեղադրելով դրանք համացանցում։ 2011 թվականի ապրիլի տվյալներով «Գալլիկա» օնլայն գրադարանը ընթերցողներին առաջարկում էր մոտ 1.400.000 թվայնացված փաստաթուղթ։
Գրադարանը նաև մասնակցում է Quaero հետազոտական ծրագրին, որն ուղղված է մեքենական թարգմանությանը և լեզվական ճանաչողությանը (ծրագիր, որով թվայնացվում են հնչյունական ազդակները )։
Անշարժ գույք
Գրադարանն ունի մի քանի շենքեր
Փարիզում Ֆրանսիայի նահանգներում
Ազգային գրադարանը տնօրինում է նաև Փարիզի օպերայի գրադարան-թանգարանը՝ թատերական հավաքածուով, և Ժան Վիլարի տան գրադարանը Ավինյոնում։
Ծանոթագրություններ
Կատեգորիա:Ֆրանսիայի գրադարաններ
Ֆլորան Պանյի
Ֆլորան Պանյի (Florent Pagny, ծնվ., Շալոն սյուր Սոն), 21-րդ դարի ֆրանսիացի երգիչ և դերասան։ Երգում է վարյետե ժանրում։ Կատարում է երգեր ֆրանսերենով, անգլերենով և իսպաներենով։ Նաև կիթառ է նվագում։
Ծնվել է Շալոն սյուր Սոնում 1961 թվականի նոյեմբերի 6-ին։
Իր կարիերան սկսել է հայտնի ֆիլմերի դերասանի կարգավիճակով։ Մասնավորապես՝ նկարահանվել է այնպիսի ֆիլմերում, ինչպիսիք են «La Balance», «L'As des as», «L'Honneur d'un capitaine і Fort Saganne»:
1987 թվականին գրել է իր առաջին երգը «N'importe quoi» անունով։
1990 թվականին թողարկվել է նրա առաջին ձայնասկավառակը «Merci» անունով, որը առաջացրել մամուլի դժգոհությունը։ Որպես հետևանք՝ հաջորդ՝ «Réaliste» ձայնասկավառակը, մեծ ճանաչում ձեռք չի բերել։
Հետագայում Ժան-Ժակ Գոլդմանը՝ Սեմ Բրևսկի մականվամբ (Sam Brewski), Պանյիի համար մի քանի երգ է գրել, որոնք նա օգտագործել է «Rester vrai»ձայնասկավառակում:
1997 թվականին Ֆլորան Պանյիին մեղադրել են իրական եկամուտները թաքցնելու մեջ: Նա կրճատել է 1996—1997 թվականների իր իրական եկամուտները մոտավորապես 540 000 եվրոյով: Վերսալի դատարանը նրան դատապարտեց 6 ամսվա ազատազրկման, ինչպես նաև 15 000 տուգանքի:
Այդ իրադարձություններից հետո, որպեսզի խուսափեր հետագա խնդիրներից, նա մեկնել է Պատագոնիա, որտեղ, ըստ իր խոսքերի, նա սկսել է հանգիստ ապրել ընտանիքի և երեխաների հետ: Իր նոր «Savoir aimer» ձայնասկավառակը նրան հայտնի դարձրել հատկապես ֆրանսախոս երկրներում։
2007 թվականին ձայնագրել է Ժակ Բրելի երգերով ձայնասկավառակը՝ «Pagny chante Brel» անվամբ։
Արտաքին հղումներ
Կատեգորիա:Ֆրանսիացի երգիչներ Կատեգորիա:Ֆրանսիացի դերասաններ Կատեգորիա:Ֆրանսիացի կինոդերասաններ Կատեգորիա:Ֆրանսիացի կոմպոզիտորներ
Վորոժա (Մոլոգայի վտակ)
Վորոժա (Ворожа), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Մոլոգա գետի աջ ափում։ Գետի երկարությունը 12 կմ է։ Ակունքը գտնվում է 2 կմ արևելք Օբուխովի գյուղի մոտ։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Մոլոգա գետն է։ Գետի գետային ավազանը՝ Վերին Վոլգայից մինչև Կույբիշի։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Վերին Վոլգայի ավազանային շրջանի գետեր Կատեգորիա:Ուստյուժենսկի շրջանի գետեր
Դեզեն
Դեզեն (Désaignes), համայնք Ֆրանսիայի Օվրեն-Ռոն-Ալպեր մարզի Արդեշ գավառում ։
Բնակչությունը 2008 թվականի դրությամբ կազմում է 1173 մարդ, բնակչության խտությունը` 23.13 մարդ/կմ²։ Բնակավայրը զբաղեցնում է 50.72 կմ² տարածք։
Աշխարհագրություն
Գտնվում է Փարիզ քաղաքից 460 կմ հարավ, Լիոն քաղաքից` 90 կմ հարավ, Պրիվա քաղաքից` 30 կմ հյուսիս։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 721 աշխատունակ (15-64 տարեկան) բնակիչ, որոնցից ակտիվ էին 496-ը, իսկ ոչ ակտիվները` 225։ Ակտիվության ցուցանիշը կազմում է 68,8 %։ 496 աշխատունակ մարդկանցից աշխատել է 439 անձ (245 տղամարդ և 194 կին)։ Գործազուրկ են եղել 57 անձ (25 տղամարդ և 32 կին)։ 225 անաշխատունակներից 55-ը եղել են աշակերտներ կամ ուսանողներ, 82-ը` թոշակառուներ, իսկ 88-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Անտե Ռուկավինա
Անտե Ռուկավինա (խորվ. Ante Rukavina, ), խորվաթ ֆուտբոլիստ, հարձակվող։
Կարիերա
«Շիբենիկում» նա հանդես է եկել վաղ տարիքից, երբ ընդամենը ինը տարեկան էր։ Երկրորդ լիգայում մեկ մրցաշրջան խաղալուց հետո հարձակվողը դարձավ ութ գոլի հեղինակ, այդ թվում երեք գնդակ ուղարկեց «Դինամոյի» և մեկ գնդակ «Հայդուկի» դարպասը։ Իր գոլերով, արագությամբ նա գրավել է Խորվաթիայի երկու ուժեղագույն ակումբների և հայտնի արտասահմանյան ակումբների ուշադրությունը։ Նրանով հետաքրքրվում էին «Լիոնի», «Արսենալի», «Օլմիպիկի», «Բենֆիկի» և լիսաբոնյան «Սպորտնիգի» սկաուտները։ Այնուամենայնիվ Ռուկավինան համաձայնեց տեղափոխվել «Հայդուկ»։
Երիտասարդական հավաքականում ֆուտբոլիստն իր նորամուտը Իտալիայի դեմ խաղում, երբ դաշտ մտավ խաղի 56-րդ րոպերին՝ փոխարինելով Իոսիպ Բարիշիխային, խփեց իր առաջին գոլը։
Նորամուտը նշեց «Օսեիկի» դեմ խաղում, որում իր թիմը հաղթեց 3-0 հաշվով։ Նրան «Պոլյուդ» մարզադաշտում ծափահարություններով դիմավորել են 10000 մարդ։ Հավաքականի գլխավոր մարզիչ Սլավեն Բիլիչը նրան հրավիրեց Եվրոպայի առաջնության որակավորման փուլում Մակեդոնիայի դեմ խաղին։ Սլովենիայի դեմ երիտասարդական հավաքականի խաղում դարձավ հեթ֊տրիկի հեղինակ։
11-րդ հանդիպմանը ժամանակ «Ինտերի» դեմ խաղում Անտեն դարձավ հեթ-տրիկի հեղինակ։ Ապա խաղացողների հիմնական կազմից դուրս է գալիս և դառնում փոխարինող Կալինիչի և Վերպակովսկիի համար։ Մրցաշրջանն ավարտում է ինը գոլի հեղինակ դարձած։
Ռուկավինան պայմանագիր է կնքում հունական «Պանաթինաիկոսի» հետ։ Գործարքի 40 տոկոսը բաժին է հասել «Շիբենիկ»ին։
Ծանոթագրություններ
Կատեգորիա:Խորվաթ ֆուտբոլիստներ Կատեգորիա:Ֆուտբոլի հարձակվողներ
Հասան Աբու-Զաիդ
Հասան Աբու-Զաիդ  (חסן אבו זייד; ), իսրայելացի ֆուտբոլիստ «Մակաբի Ահի» ակումբի։
Ակումբային կարիերա
Աբու-Զաիդը «Բնեյ Իեգուդա» ակումբի աշակերտ է, որի համար նա խաղացել է 2009-2012 թվականներին։ 2009 թվականի օգոստոսի 31-ին «Մակկաբի Աքիի»-ի հետ հանդիպումը տեղի ունեցավ Իսրայելի առաջնությունում ։ 2010 թվականի հոկտեմբերի 30-ին «Բեյնի Սախնին» ակումբի հետ խաղում «Բնեյ Յուուդա»-ն առաջին գոլը վաստակեց ։
2012 թվականին նա տեղափոխվել է «Մակաբի» ակումբ, որը գտնվում է Տել-Ավիվում սակայն, խաղացել է մեկ մրցաշրջան, գնաց վարձակալությամբ ակումբներում խաղալու «Հապոել» Ռամատ-հա-Շարոն ԱԵԿ «Մակաբի» և Հապոել Պետախ-Տիկվայում։
2015 թվականի ամռանը տեղափոխվել է Արմավիրի «Տորպեդո» ակումբ, ստորագրել է երկու տարվա պայմանագիր ։ Օգոստոսի 31-ին «Գազովիկ» ակումբը խաղացել է «Օրենբուրգ» ակումբի դեմ, նա կատարել է իր նորամուտը Տորպեդոյում ։
2016 թվականի փետրվարին նա պայմանագիր է կնքել իր առաջին ակումբի հետ «Բնեյ Յեհուդայի հետ։
Արտաքին հղումներ
Կատեգորիա:Ֆուտբոլի կիսապաշտպաններ
Բենինգեն
Բենինգեն ( Benningen), կոմունա Գերմանիայում՝ Բավարիա երկրամասում՝ Ներքին Ալգոյ շրջան։ Ենթարկվում է Շվաբիա վարչական օկրուգին։ Բնակչությունը կազմում է 2032 մարդ (դեկտեմբերի 31, 2010) : Զբաղեցնում է 11,17 կմ² տարածք։ Պաշտոնական կոդ՝ 09 7 78 118։
Ծանոթագրություններ
Կատեգորիա:Գերմանիայի բնակավայրեր
Շատոնյոֆ Գրաս
Շատոնյոֆ Գրաս (Châteauneuf-Grasse), համայնք Ֆրանսիայի հարավ-արևելքում՝ Պրովանս-Ալպեր-Լազուր ափ երկրամասում՝ Ծովափնյա Ալպեր գավառի Գրասի շրջանի Վալբոն կանտոնում ։ Մինչև 2015 թվականի մարտը համայնքը վարչականորեն ընդգրկված էր Լե-Բար-Սյուր-Լու կազմալուծված կանտոնի կազմում (Գրաս շրջան)։
Համայնքի տարածքը 8․95 կմ2 է, բնակչությունը՝ 3118 մարդ, աճի միտումով՝ 3184 մարդ (2012)։ Բնակչության խտությունը՝ 355․8 մարդ/կմ2 է։
Բնակչություն
2011 թվականին համայնքի բնակչությունը 3213 մարդ էր, իսկ 2012-ին՝ 3184 ։
Բնակչության թվի դինամիկան՝ ըստ տարիների ․
Տնտեսություն
2010 թվականին համայնքի 2028 աշխատունակ տարիքի (15-64) մարդկանցից 1389-ը եղել է տնտեսապես ակտիվ, իսկ 639-ը՝ ոչ ակտիվ (ակտիվության ցուցանիշը՝ 68․5%, 1999 թվականին` 66․6%)։ 1389 աշխատունակ ակտիվ բնակիչներից աշխատել են 1288-ը (699 տղամարդ և 589 կին), 101-ը եղել է գործազուրկ (48 տղամարդ և 53 կին)։ 639 աշխատունակ ոչ ակտիվ քաղաքացիներից 189-ը եղել է աշակերտ կամ ուսանող, 229-ը՝ կենսաթոշակառու, իսկ 221-ը ակտիվ չի եղել այլ պատճառներով ։
2010 թվականի ընթացքում համայնքում հաշվվել է 1222 հարկատու տնային տնտեսություն, որոնցում ապրել է 3074 մարդ։ Ըստ այդմ՝ յուրաքանչյուր հարկատուի միջին շահույթը կազմել է 24 հազար 491 եվրո ։
Լյուդա Կրոյտոր
Լյուդա Կրոյտոր (Luda Kroitor ), ավստրալիացի պարուհի, սալսայի աշխարհի հնգակի չեմպիոն, Ավստրալիայի «Պարեր աստղերի հետ» (2008) շոուի հաղթող ։
Լյուդա Կրոյտորը ծնվել է Մոլդովայում՝ Սորոկում՝ քաղաքային կրթամշակութային աշխատողների, քաղաքային ուսումնարանի ժողովրդական գործիքների նվագախմբի դիրիժորության և կառավարման ուսուցիչներ Ռոզալիա Միխայլովնայի և Կրոյտոր-Շամիսի ընտանիքում ։ Սովորել է Սորոկի 40-րդ միջնակարգ դպրոցում, միաժամանակ սովորել է նաև դաշնամուր նվագել։ 1992 թվականին ընտանիքը տեղափոխվել է Ավստրալիա և բնակություն է հաստատել Սիդնեյում։ Լյուդան սկսել է պարել։ Նրա զույգն եղել է չիլիացի պարող Օլիվեր Պինեդան։ Սովորել է Սիդնեյի հրեական Էմանուել դպրոցում։
2001 թվականից Կրոյտոր-Պինեդա զույգը սալսա պարով հինգ անգամ հաղթել է աշխարհի առաջնությունում։ Լյուդա Կրոյտորը նաև այլ կարգերում պարահանդեսային պարերի Ավստրալիայի առաջնությունների հաղթող է։ Վերջին հինգ եթերաշրջանի ընթացքում աշխատել է «Պարեր աստղերի հետ» հեռուստաշոուում, որտեղ հանդես է եկել Կոնստանտին Ցզյուի (երկրորդ տեղ), Լյուկ Ջեյկոբսի (առաջին տեղ, 2008) և Լինքոլն Լյուիսի հետ։
Անձնական կյանք
2012 թվականին Կրոյտորը ամուսնացել է Մեթ Ուիլսոնի հետ ։ 2014 թվականին ամուսինները ունեցել են դուստր ։
Puma Air
Puma Air Բրազիլիայի ավիաընկերություններց է, ընկերության գրասենյակը գտնվում է Բելենում ։ Ընկերությունը հիմնադրվել է 2002 թվականի հունվարի 21-ին։ Ավիաընկերությունը իրականացնում է ներքին և արտաքին, ինչպես նաև միջազգային չվերթներ ։
Պատմություն
Արդեն մի քանի տարի է, ինչ ավիաընկերությունը ակտիվորեն զարգացնում է իր երթուղային ցանցը և բացում է մի շարք չվերթներ։ Ավիաընկերությունը իր հարկեր չվճարելու պատճառով, 2009 թվականի փետրվարից դադարեցվել է իր բոլոր նախատեսված չարտերային չվերթներ, իսկ մեկ ամիս անց, այն պետականորեն վաճառվել է մասնավոր ներդրողներին ։
2010 թվականի հունվարին, Ազգային քաղաքացիական ավիացիայի գործակալությունը հաստատել է ավիաընկերության նոր գրանցված սեփականատերը։
Երթուղային ցանցը
2010 թվականի դեկտեմբերին ավիաընկերությունը չվերթներ էր իրականացնում հետևյալ ուղղություններով՝
Չվերթը
2010 թվականի դեկտեմբերին ավիաընկերությունը բաղկացած էր հետևյալ օդանավերից ՝
Շատլե (թատրոն)
Շատլե թատրոն (Théâtre du Châtelet), Փարիզի առաջին շրջանում և համանուն հրապարակում գտնվող երաժշտական թատրոն։ Այն կառուցվել է 1862 թվականին։ Փարիզյան դասական երաժշտությանը վերաբերող ամենաընդարձակ դահլիճն ունեցող թատրոնն է։ Թատրոնի ծրագրեր մեջ մտնում է առավելապես օպերային և համերգային դասական երաժշտությունը։ Հայտնի է որպես «Սեզար» Ֆրանսիայի ազգային կինոմրցանակի հանձնման արարողությանբ անցկացման վայրը։
Պատմություն
Թատրոնը կառուցվել է ճարտարապետ Գաբրիել Դավիուի կողմից 19-րդ դարի կեսին՝ ավերված բանտի տեղում, որը նույն անունն էր կրում։ Մինչև 1870-ական թվականը այն անվանվել է կայսերական թատերական կրկես, և վերջինիս բեմի վրա անցկացվել են ոչ թե արդեն կրկեսային, այլ թատերական ներկայացումներ՝ բառի ամենալայն իմաստով։
1862 թվականին թատրոնն իրականացրել է իր առաջին ներկայացումը «Rothomago» Եվգենիա կայսրուհու ներկայությամբ։
Ճարտարապետություն
Թատրոնը նախատեսված է 2 300 հանդիսատեսի համար։ Բեմի մակերեսը կազմում է 24-ը 35 մետր, ինչը թույլ տվեց 1886 թվականին «Մոխրոտիկ» ներկայացման ժամանակ միաժամանակ տեղավորել 676 արտիսների։ Շնորհիվ ապակյա գմբեթի, թատրոնն ունի լավ ակուստիկայի մասնագետ։
Ծանոթագրություններ
Կատեգորիա:Փարիզի թատրոններ Կատեգորիա:Թատրոններ այբբենական կարգով Կատեգորիա:Ֆրանսիայի մշակույթ Կատեգորիա:Ֆրանսիայի օպերային թատրոններ Կատեգորիա:1862 կառուցումն ավարտված թատրոններ
Արևմտապոնտական լեռներ
Արևմտապոնտական լեռներ, լեռնահամակարգ Փոքր Ասիա թերակղզու հյուսիսում, Պոնտական լեռների մի հատվածը։ Ձգվում է Սև ծովի հարավային ափով, Սակարիա և Հալիս գետերի միջև։ Երկարությունը մոտ 400 կմ է, ամենաբարձր գագաթն է Դալիթափա լեռը (2600 մ)։ Կազմված է պալեոզոյի մետամորֆային կրաքարերից և թերթաքարերից, որոնք ծածկված են կավճի և պալեոգենի նստվածքային ապարներով ։
Աշխարհագրություն
Գոգհովիտներում տարածված են նեոգենի գիպսատար կավերը և անթրոպոգենի լճա-գետային նստվածքները։ Կան քարածխի հանքեր (Զոնգուլդակի հանքավայր)։ Արևմտապոնտական լեռների երկայնակի խզումնային գոգհովիտներով տրոհված է երկշարք (տեղ–տեղ եռաշարք) շղթաների։ Դեպի Սև ծովն ուղղված լանջերը միաթեք սարավանդներ և ճյուղավորված ցածրադիր լեռնաշղթաներ են, որոնք վերջանում են խզումնային կառուցվածքի ծովափնյա դարավանդներով։ Կլիման անցողիկ է՝ սևծովայինից միջերկրածովային։ Տարեկան տեղումները՝ 1000-2000 մմ։ Հյուսիսահայաց լանջերի ստորին գոտին (300-500 մ բարձրությամբ) ծածկված է կաղնու անտառներով և մակվիսով, մինչև 1200 մետր՝ միջերկրածովային սաղարթավոր ծառատեսակներով, 1200-1900 մետր՝ եղևնու և եղևենու անտառներով, մերձգագաթնային շրջանները՝ մարգագետիններով։ Հարավային լանջերը չորային են, ֆրիգանային և լեռնատափաստանային բուսածածկույթով։ Գոգավորություններում և հարթավայրերում զբաղվում են այգեգործությամբ, պտղաբուծությամբ, մշակում են եգիպտացորեն, բրինձ, ծխախոտ և այլն։
Ծանոթագրություններ
Կատեգորիա:Թուրքիայի աշխարհագրություն Կատեգորիա:Թուրքիայի լեռնաշղթաներ
Ռուտանա համայնք
Ռուտանա համայնք (Ֆրանսերեն՝ Commune de Rutana), մեկն է Բուրունդիի Հանրապետության 117 համայնքներից։ Մտնում է Ռուտանա շրջանի մեջ՝ որպես համայնք ։ Այն Ռուտանա շրջանի վեց համայնքներից մեկն է և այդ շրջանի գլխավոր համայնքը։ Համայնքի կենտրոն Ռուտանա քաղաքը նաև ամբողջ շրջանի մայրաքաղաքն է։
Աղբյուրներ
Կատեգորիա:Ռուտանա շրջանի բնակավայրեր
Դևեսե
Դևեսե (Devesset), համայնք Ֆրանսիայի Օվրեն-Ռոն-Ալպեր մարզի Արդեշ գավառում ։
Բնակչությունը 2008 թվականի դրությամբ կազմում է 292 մարդ, բնակչության խտությունը` 9.99 մարդ/կմ²։ Բնակավայրը զբաղեցնում է 29.24 կմ² տարածք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 189 աշխատունակ (15-64 տարեկան) բնակիչ, որոնցից ակտիվ էին 139-ը, իսկ ոչ ակտիվները` 50։ Ակտիվության ցուցանիշը կազմում է 73,5 %։ 139 աշխատունակ մարդկանցից աշխատել է 128 անձ (68 տղամարդ և 60 կին)։ Գործազուրկ են եղել 11 անձ (3 տղամարդ և 8 կին)։ 50 անաշխատունակներից 13-ը եղել են աշակերտներ կամ ուսանողներ, 24-ը` թոշակառուներ, իսկ 13-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Արտակ Վարդանյան (հաղորդավար, լրագրող)
Արտակ Վարդանյան (իրական անունը Արտավազդ Վարդանյան, ), հայ հաղորդավար, լրագրող ։
Կենսագրություն
Ծնվել է 1989 թվականին, Երևան քաղաքում։ Մայրը բուժքույր է, հայրը մաթեմատիկոս։ Ունի մեկ եղբայր։ 2005 թվականին ավարտել է Վարդգես Պետրոսյանի անվան Երևանի թիվ 51 միջնակարդ դպրոցը։ Այժմ աշխատում է Արմնյուզ հեռուստաընկերությունում որպես լրագրող-հաղորդավար։ Ամուսնացած չէ ։
Կրթություն
1996-2006 թվականներին սովորել և ավարտել է Երևանի Վարդգես Պետրոսյանի անվան թիվ 51 միջնակարդ դպրոցը։ 2006 - 2010 թթ. սոովորել է Խ. Աբեվյանի անվան Հայկական պետական մանկավարժական համալսարանի Ժուռնալիստիկայյի ֆակուլտետում։ 2010 - 2012 թթ. ընդունվել և ավարտել է նույն ֆակուլտետի մագիստրատուրան։ Ավարտական թեզը պաշտպանել է «ՏՏ տեխնոլոգիաների դերն ու առանձնահատկությունները մեր օրերում» ։
Ծանոթագրություններ
Կատեգորիա:Հայ հաղորդավարներ Կատեգորիա:Հայ լրագրողներ Կատեգորիա:ՀՊՄՀ շրջանավարտներ
Բյոհեն
Բյոհեն (Böhen), կոմունա Գերմանիայում՝ Բավարիա երկրամասում՝ Ներքին Ալգոյ շրջան։ Ենթարկվում է Շվաբիա վարչական օկրուգին։ Բնակչությունը կազմում է 722 մարդ (դեկտեմբերի 31, 2010) : Զբաղեցնում է 11,17 կմ² տարածք։ Պաշտոնական կոդ՝ 09 7 78 119։
Ծանոթագրություններ
Կատեգորիա:Գերմանիայի բնակավայրեր
Կատուն և Կոն (մուլտֆիլմ)
«Կատուն և Կոն», խորհրդային մուլտֆիլմ՝ ստեղծված 1990 թվականին։ Մուլտֆիլմը նկարահանվել է «լուբոկի» ոճով, իսկ դրա սյուժեն ակնհայտորեն նման է ռուսական «Մկները կատվին կթաղեն» («Ինչպես մկները թաղեցին Կատվին») լուբոկին։
Սյուժե
Մուլտֆիլը պատմում է մի կատվի պատմություն, ով ընկերանում է մկների հետ։ Այս ընկերությունը դուր չէր գալիս կատվի տիրոջը, և նա կատվին փակում է մութ նկուղում և պահում նրան առանց ճաշի և ընթրիքի։ Այդ ժամանակ կատուն և մկները զվարճալի արկած են մտածում․ կատուն մեռած է ձևանում, իսկ մկները տանում են նրան թաղելու։
Մրցանակներ և պարգևներ
«Կատուն և Կոն» մուլտֆիլմը պարգևատրվել է մի շարք փառատոններում ։
Վերաթողարկում DVD ձևաչափով
Մուլտֆիլմը բազմիցս թողարկվել է DVD ձևաչափով, մուլտֆիլմերի տարբեր հավաքածուներում։
«Կատվի տունը» (1958), «Կոշկավոր կատուն» (1968), «Կատուն և ծաղրածուն» (1988), «Ձկնորս կատուն» (1964), «Կատուն, որ քայլում է ինքն իր համար» (1968), «Մի կատու, ով կարողանում էր երգել» (1988), «Կատուն և Կոն» (1990) ։
Արտաքին հղումներ
Կատեգորիա:Խորհրդային մուլտֆիլմեր Կատեգորիա:1990 մուլտֆիլմեր Կատեգորիա:«Սոյուզմուլտֆիլմ» ստուդիայի մուլտֆիլմեր Կատեգորիա:Մուլտֆիլմեր կատուների մասին
Stray Kids (խումբ)
Stray Kids (스트레이 키즈),  հարավկորեական բոյ բենդ՝ կազմավորված 2017 թվականին JYP Entertainment-ի կողմից՝ նույնանուն ռեալիթի շոուի միջոցով։ Խումբը մինչև 2019 թվականի հոկտեմբերի 28-ը կազմված է եղել 9 անդամից՝ Բան Չան, Քիմ Ուջին, Լի Նոու, Սո Չանբին, Հվան Հյոնջին, Հան, Ֆելիքս, Քիմ Սընմին և ԱյԷն։ 2019 թվականի հոկտեմբերի 28-ին Քիմ Ուջինը լքել է խումբը։ 2018 թվականի հունվարի 8-ին նրանք թողարկել են իրենց նախադեբյուտային «Mixtape» մինի ալբոմը, իսկ պաշտոնական դեբյուտը եղել է մարտի 26-ին «I Am Not» մինի ալբոմով ։ Պաշտոնական խմբի հետ զուգահեռ գոյություն ունի նաև 3RACHA տրիոն, որի կազմի մեջ մտնում են Բան Չանը, Չանբինը և Հանը։ Նրանք համարվում են Stray Kids խմբի բոլոր երգերի կոմպոզիտորները։
2017։ Stray Kids'
2017 թվականի օգոստոսի 4-ին հայտնի դարձավ, որ JYP Entertainment-ը ծրագրել է թողարկել նոր ռեալիթի շոու, որի արդյունքում կձևավորվի տղամարդկանց նոր խումբ (դրան զուգահեռ 2015 թվականին «Sixteen» ռեալիթի շոուի ժամանակ ձևավորվեց TWICE խումբը)։ Այդ տեղությունն ավելի հայտնի դարձավ հաջորդող երկու ամիսներին, ինչպես նաև, երբ հայտարարվեց խմբի անվանումը՝ «Stray Kids»   : Շոուից առաջ թողարկվել էր «Hellevator» երգի տեսահոլովակը, որը հետագայում դարձավ թվային սինգլ։ «Stray Kids»-ի պրեմիերան տեղի ունեցավ հոկտեմբերի 17-ին երբ շոուի ժամանակ ամեն մի դրվագում հեռացնում էին մրցակիցներից մեկին։ Սկզբում հեռացրեցին Լի Նոուին, իսկ հետո Ֆելիքսին։ Բայց եզրափակիչ դրվագում Պակ Ջին Յոնգը հայտարարեց, որ խմբի դեբյուտը պետք է արվի 9 հոգու դեպքում, այդ իսկ պատճառով նախկին անդամներին հաջողվեց հայտնվել եզրափակչում   ։
2018։ Դեբյուտ, «Mixtape» և «I Am Not»
Խմբի դեբյուտը տեղի է ունեցել մարտի 26-ին։ Խմբի որոշ անդամներ փոխեցին իրենց իսկական անունները և հանդես եկան կեղծանուններով, որպեսզի հետագայում շփոթմունք չառաջանա երաժշտական ոլորտի այլ ներկայացուցիչների հետ։ Լի Մինհոն ստացավ Lee Know (리노) կեղծանունը։ Հան Ջիսոն և Յան Չոնին իրենց հերթին օգտագործեցին իրենց անունների վանկերից կեղծանվան համար՝ Հանը (한) ազգանունից և Աիեն (아이엔) անվան վերջին վանկից (인) համապատասխանաբար։ Լի Յոնբոկը օգտագործեց իր ավստրալիական իսկական անունը՝ Ֆելիքս, հետագա առաջխաղացման համար։ Խմբի մնացած անադամները օգտագործում են իրենց իսկական անունները՝ հաշվի չառնելով ազգանունները։ Խմբի առաջնորդը՝ Բան Չանը, չօգտագործեց իր ավստրալիական անունը՝ Քրիստոֆեր (Chris) կեղծանավան համար և վերցրեց կորեական ամբողջական անունը։
Stray Kids պաշտոնակ կայքի հետ միասին JYP Entertainment-ը հայտարարել է նաև նախադեբյուտայի մինի ալբոմի Mixtape-ի ռելիզը։ Այն կազմված էր յոթ ստեղծագործություններից, բոլորը ստեղծվել էին մասնակիցների մասնակցությամբ ։ «Mixtape» և  «Grrr» տեսահոլովակների պարային տարբերակը թողարվել են 2018 թվականի հունվարի 8-ին, իսկ«Young Wings»-ի պարային տարբերակը՝ շաբաթներ անց  ։ Mixtape -ը դեբյուտ արեց 2-րդ տեղում Gaon Album Chart-ում և հենց նույն դիրքում Billboard World Albums Chart-ում  ։
Մարտի 5-ին ազդարարվել Stray Kids Unveil: Op. 01: I Am Not շոուքեյսը, որը տեղի ունեցավ մարտի 25-ին Սեուլի Jang Chung Arena-ում ։ Հաջորդ օրը տեղի ունեցավ դեբյուտային մինի ալբոմ I Am Not-ի ռելիզը։ Հենց նույն օրը տեղի ունեցավ «District 9» տեսահոլովակի պրեմիերան։ Առաջին 24 ժամվա ընթացքում նրանք հավաքեցին 4 274 649 դիտում, որը գերզանցեց Wanna One-ի նախկին ռեկորդը ։ Մարտի 30-ին թողարկվեց «Grow Up»-ի տեսահոլովակը։
Արտաքին հղումներ
Կատեգորիա:Քեյ փոփ Կատեգորիա:Քեյ փոփ երաժշտական խմբեր Կատեգորիա:2017 հիմնադրված երաժշտական խմբեր
Սքոլաստիկ Մուկազոնգա
Կենսագրություն
Պատկանում է թութսի ժողովրդին։ Ծնվել է 1956 թվականին Ռուանդայի Գիկոնգորո շրջանում։ 1960 թվականին ընտանիքի հետ միասին աքսորվում է բնակության համար ոչ նպաստավոր Նյամատայի շրջան։ 1973 թվականին դպրոցից հեռացվելուց հետո տեղափոխվում է Բուրունդի։  1992 թվականից բնակվում է Ֆրանսիայում։ 1994 թվականին տեղեկանում է, որ ցեղասպանության ընթացքում զոհվել են իր ընտանիքի 27 անդամները, այդ թվում նաև մայրը (նրա հիշատակին է նվիրված «Ոտաբոբիկը» վեպը)։
Սքոլաստիկ Մուկազոնգայի առաջին ստեղծագործությունը եղել է ինքնակենսագրական վեպ,  որը  լույս է տեսել 2006 թվականին։ Գրում է ֆրանսերենով։
Արտաքին հղումներ
Կատեգորիա:Ռուանդացի գրողներ Կատեգորիա:21-րդ դարի կին գրողներ Կատեգորիա:Ռուանդացի բանաստեղծուհիներ
Սուրեն Մարտիկյան
Սուրեն Մարտիկյան, հայ ռազմագետ-պատմաբան, փոխգնդապետ, ՀՀ ՊՆ Վազգեն Սարգսյանի անվան ռազմական ինստիտուտի ավագ դասախոս, փոխգնդապետ։
Մպինգա-Կավոյե համայնք
Մպինգա-Կավոյե համայնք (Ֆրանսերեն՝ Commune de Mpinga-Kavoye), մեկն է Բուրունդիի Հանրապետության 117 համայնքներից։ Մտնում է Ռուտանա շրջանի մեջ՝ որպես համայնք ։ Այն Ռուտանա շրջանի վեց համայնքներից մեկն է։
Սուրեն Մարտիկյան
Կենսագրություն
Սուրեն Մարտիկյանը եղել է ՀՀ զինված ուժերում գործածության դրված «Հայրենիքի պաշտպանի ազգային-գաղափարական դաստիարակության ուղեցույց-ձեռնարկի» կազմող աշխատանաքային խմբի անդամ ։
Մպինգա-Կավոյե համայնք
Աղբյուրներ
Կատեգորիա:Ռուտանա շրջանի բնակավայրեր
Սուրեն Մարտիկյան
Ծանոթագրություններ
Կատեգորիա:Հայ պատմաբաններ Կատեգորիա:Հայ ռազմագետներ Կատեգորիա:Հայաստանի փոխգնդապետներ
Թանգարանային կենտրոն (Բաքու)
Թանգարանային կենտրոն (Muzey Mərkəzi), Ադրբեջանի Հանրապետության մշակույթի նախարարության թանգարանային կենտրոնը։ Գտնվում է Բաքվի կենտրոնում, Նավթագործների պողոտայում ։ Տնօրենն է Լիանա Վեզիրովան ։
Թանգարանի մասին
Թանգարանային կենտրոնի շենքը կառուցվել է 1960 թվականին Վ. Լենինի ծննդյան 90-ամյակի կապակցությամբ `հայտնի ադրբեջանցի ճարտարապետ Հասան Մաջիդովի նախագծի հիման վրա։ 1961 թվականին թանգարանը գործել է որպես Մոսկվայի Լենինի թանգարանի մասնաճյուղ։ 1991 թ. ԽՍՀՄ փլուզումից հետո շենքը հանձնվեց Ադրբեջանի Հանրապետության մշակույթի նախարարությանը ։
Թանգարանային կենտրոնում չորս թանգարան կա.
Ծանոթագրություններ
Կատեգորիա:Բաքվի թանգարաններ
Մերինյակ (Շարանտի գավառ)
Մերինյակ (Mérignac), համայնք Ֆրանսիայի Նոր Ակվիտանիա մարզի Շարանտ գավառում ։
Բնակչությունը 2008 թվականի դրությամբ կազմում է 700 մարդ, բնակչության խտությունը` 37.82 մարդ/կմ²։ Բնակավայրը զբաղեցնում է 18.51 կմ² տարածք։
Աշխարհագրություն
Գտնվում է Փարիզ քաղաքից 400 կմ հարավ-արևմուտք, Պուատիե քաղաքից` 105 կմ հարավ, Անգուլեմ քաղաքից` 20 կմ արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 461 աշխատունակ (15-64 տարեկան) բնակիչ, որոնցից ակտիվ էին 341-ը, իսկ ոչ ակտիվները` 120։ Ակտիվության ցուցանիշը կազմում է 74,0 %։ 341 աշխատունակ մարդկանցից աշխատել է 311 անձ (161 տղամարդ և 150 կին)։ Գործազուրկ են եղել 30 անձ (15 տղամարդ և 15 կին)։ 120 անաշխատունակներից 27-ը եղել են աշակերտներ կամ ուսանողներ, 54-ը` թոշակառուներ, իսկ 39-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Նյու Մորան Ատիաս
Նյու Մորան Ատիաս (Moran Atias ), իսրայելցի մոդել և դերասանուհի։
Կենսագրություն
Ատիասը ծնվել է Իսրայելի Հայֆա քաղաքում՝ Մարոկկոյում ծնված իսրայելա-հրեական ընտանիքում։ Նա տասնհինգ տարեկան հասակում մասնակցել է «Ֆոկուսից դուրս» երիտասարդական հեռուստատեսային հաղորդմանը։ Ատիասը բանակում ծառայելու ժամանակ տասնյոթ տարեկան հասակում ստացել է մենինգիտ (ուղեղապատի բորբոքում)։ Դրա փոխարեն Ատիասը սկսել է զբաղվել մոդելի բիզնեսով Գերմանիայում, այնուհետև Իտալիայում։ Այնտեղ բացվել էր Ռոբերտո Կավալի, որի մոդելն էլ դարձել էր ։
Իտալիայում 2005-2006 թվականներին նա եղել է Միլանում քաղաքի գրաֆֆիտիի և կենդանիների նկատմամբ դաժան վերաբերմունքի դեմ պայքարում արշավախմբերի ներկայացուցիչ ։